สวัสดีค่ะ คือตอนนี้หนูเรียนอยู่มัธยมค่ะ เเล้วตอนนี้หนูมีอาการอยากร้องไห้บ่อยมากค่ะโดยเฉพาะตอนกลางคืนหรือเวลาที่เจอเรื่องกระทบจิตใจเเต่บางเรื่องมันก็เป็นเเคเรื่องเล็กๆน้อยหรือเเม้กระทั่งเวลาที่เเม่บ่นน้องทั้งๆที่เรื่องมันไม่เกี่ยวกับหนูเลยเเม้เต่นิดเดียวหรือบางทีเพื่อนกรือคนรอบข้างพูดกับเราเเบบประชดเเล้วเสียงดังอะค่ะเเต่เป็นทำนองพูดเล่นๆนะคะ หนูก็อยากร้องไห้ขึ้นมาเฉยๆ คือเเบบเวลาเจอเรื่องเเบบนี้หนูต้องใช้เวลาค่อนข้างนอ่ะค่ะเวลาจะปรับอารมณ์ให้กลับมาปกติ คือหนูอยากรู้ว่าพอจะมีวิธีใหมให้มันหายหรือเวลาหนูเป็นเเบบนี้ควรจะทำยังไงดีคะ
สวัสดีค่ะ @จากที่เล่ามา คิดว่า มีภาวะทางอารมณ์ไม่ปกติ อาจมีภาวะเครียด หรืออาจมีภาวะโรคซึมเศร้าค่ะ @ผู้ป่วยโรคซึมเศร้าจะมีอาการที่เปลี่ยนแปลงทั้งอารมณ์ ความรู้สึกนึกคิด ความจำ ความสัมพันธ์กับคนรอบข้างเปลี่ยนไป และอาการแสดงทางร่างกายต่างๆ โดยอาการอาจเปลี่ยนแปลงอย่างรวดเร็วเป็นสัปดาห์ หรือค่อยเป็นค่อยไปเป็นก็ได้ -อาการทางอารมณ์ เช่น เศร้า หดหู่ อ่อนไหว บางคนอาจมีความรู้สึกไม่แจ่มใส เบื่อหน่าย บางคนมีอาการหงุดหงิด ฉุนเฉียวได้ -ความรู้สึกนึกคิด เช่น มองอะไรแย่หมด ท้อแท้หมดหวัง -สมาธิความจำแย่ลง -ความสัมพันธ์กับคนรอบข้างเปลี่ยนไป อาจจะเก็บตัว ไม่ค่อยพูด ทำงานแย่ลง เป็นต้น **ดังนั้นจึงแนะนำให้ ควรเล่าถึงภาวะทางอารมณ์ให้คนใกล้ชิดหรือคนในครอบครัวเพื่อให้อารมณ์ผ่อนคลายและช่วยแก้ไขปัญหานะคะ หากอาการไม่ดีขึ้น ควรไปพบแพทย์เพื่อรับการวินิจฉัยและได้รับการรักษาอย่างเหมาะสม. เป็นกำลังใจให้นะคะ